**מבול / תערוכה קבוצתית  
  
אמיר נוה / גוני חרל"פ / ורד ניסים / יניב כהן / נחום גוטמן / רפי לביא / שמחה שירמן  
אוצר: ניר הרמט**  
  
פתיחת התערוכה ביום חמישי ה 29.12.16, 20:00, נעילה: 21.1.17

התערוכה 'מבול' מפגישה את עבודותיהם של שבעה אמנים, בני דורות שונים, אשר עושות שימוש במים כחומר גלם פיזי או קונספטואלי. **התערוכה מבקשת להביא מבט פוליטי – חברתי ביחס לציפיות או ל"הבטחה" מן המקום הזה, מישראל האוטופית אל זו שהפכה להיות.**

בעבודתו 'נערות ליד הברז' משנת 1929, מתוך סדרת הפרדסים האפלים, נחום גוטמן מתאר את פרדסי יפו ואת הנערות בו כמושא של ערגה לארץ ישראל דרך ייצוג "המים החיים". תום ותשוקה מתערבבים אלו באלו ומבטאים את הארוס אל המקום ואת ההבטחה הגלומה בו. העבודות העכשוויות בתערוכה מהוות מראה מעוותת לתפיסתו של גוטמן ומייצרות עמדה בדיעבדית ל"הבטחה" - מתארות סחף, שיטפון חברתי, אבדן, רגע לפני או אחרי הטביעה.